Kateryna Volodko. Kateryna Volodko (Bondarenko) (; 1986-yil 8-avgustda tugʻilgan) — ukrainalik tennischi . U singlisi Alona Bondarenko bilan hamkorlikda 2008-yilda Avstraliya ochiq chempionatida juftlik chempioni boʻlgan. Kateryna professional tennischilar Valeriya va Alonaning singlisi. U oʻng qoʻlda oʻynaydi va 2000-yilda professional tennischiga aylangan. U yakkalik va juftlikdagi faoliyatidagi eng yuqori reytingi boʻyicha mos ravishda dunyoda 29 va 9-o‘rinlarni egallab turibdi. Biografiya. Bondarenko 1986-yil 8-avgustda Ukraina SSR (hozirgi Ukraina) Krivoy Rog shahrida otasi Vladimir va onasi Natalya oilasida tug‘ilgan. Uni tennis bilan toʻrt yoshida ota-onasi tanishtirgan. Uning ikkita singlisi bor: Valeriya va Alona, ikkalasi ham WTA Tourda oʻynashgan. Uning eng sevimli maydon turi — qattiq kort. 2011-yil sentyabr oyida Bondarenko Denis Volodkoga turmushga chiqdi. Ularning birinchi farzandi Karin 2013-yilda tug‘ilgan. Bondarenko ikkinchi farzandini 2019-yilda dunyoga keltirdi. Tennisdagi faoliyati. 2008-yil: Birinchi WTA chempionligi. Bondarenko mavsumni Hobart Internationalda boshladi, u birinchi raundda dunyoning 144-raqamli tennischisi Anna Lapushchenkovaga yutqazdi. Avstraliya ochiq chempionatida u birinchi davrada dunyoning 69-raqamli tennischisi Aravane Rezaiga 6-7, 2-6 hisobida yutqazdi. Biroq, 2008-yil 24-yanvarda singlisi Alona bilan juftlikda u Avstraliya Ochiq chempionatining juftlik turnirida ketma-ket g‘olib chiqdi va finalda 12-raqamli juftlik tennischilar Viktoriya Azarenka / Shahar Peerni uchta setda mag‘lub etishdi. 2009-yil: US Open chorak finali. Bondarenko oʻz mavsumini Brisben Internationalda boshladi. U birinchi davrada ikkinchi raqam ostidagi chempion Viktoriya Azarenkaga 0:6, 2:6 hisobida yutqazdi. Keyinchalik u Hobart Internationalda oʻynadi. U birinchi davrada dunyoning 57-raqamli tennischisi Magdaléna Rybárikovága yutqazdi. Juftlik bahslarida Bondarenko singlisi Alona bilan hamkorlik qildi. Ular finalga chiqishdi ammo, Gisela Dulko /Flavia Pennettaga 2-6, 6-7 hisobida yutqazishdi. Avstraliya ochiq chempionatida Bondarenko to‘qqizinchi raqam ostida tasniflangan Agnieszka Radvanskani birinchi davrada 7-6, 4-6, 6-1 hisobida mag‘lub etdi. Ikkinchi raundda u dunyoning 90-raqamli tennischisi Lourdes Domínges Linoni 7-5, 7-5 hisobida magʻlub etdi. Uchinchi raundda u 22-raqamli tennischi Chjen Jiega 2-6, 2-6 hisobida yutqazdi.